চুইজাৰলেণ্ডবাসীৰ স্বদেশপ্ৰেমঃ অস্বীকাৰ কলা ধন - ALAYRAN\nচুইজাৰলেণ্ডবাসীৰ স্বদেশপ্ৰেমঃ অস্বীকাৰ কলা ধন\nচুইছ জনতাৰ স্বদেশপ্ৰেমেঃ অস্বীকাৰ ৫০% শতাংশ কলা ধন\nইউৰোপৰ অন্যবদ্য প্ৰকৃতিক সৌন্দৰ্য্যৰে ভৰপূৰ চুইজাৰলেণ্ড এক মনোমোহা দেশ । বিশ্ব পৰ্য্যতনৰ অন্যতম শীৰ্ষ নাম । চুইজাৰলেণ্ড বিশ্বৰ .এনে এখন দেশ য'ত সমগ্ৰ বিশ্বৰ প্ৰত্যেক নৱ দম্পতিয়ে নিজৰ ফুলশয্যা উৎযাপন কৰিবলৈ সপোন দেখে । শুকুলা বৰফৰে ঢাক খোৱা আৰু চকুৰোৱা প্ৰাকৃতিক সৌন্দৰ্য্যৰে ভৰপূৰ চুইজাৰলেণ্ড প্ৰকৃতিৰ এক অদ্ভুদ কৃতি । তদুপৰি বিজ্ঞানগাৰ তথা গৱেষণাগাৰৰ বাবে বিশ্ব বিজ্ঞানীৰ উপযুক্ত স্থান ।\nচইজাৰলেণ্ড ইউৰোপ মহাদেশৰ সমৃদ্ধিশালী ৰাষ্ট্ৰৰ ভিতৰত এখন । ইয়াৰ জনসংখ্যাৰ 97 শতাংশই শিক্ষিত । জনসাধাৰণৰ জীৱন-যাপন চহকী অঢ্যবন্ত ।\nপিছে সাত সাগৰ তেৰ নদীৰ সিপাৰে থকা মনোমুহা চুইজাৰলেণ্ডৰ লগত ভৰতবৰ্ষৰ স্থূল আৰু ভ্ৰষ্টাচাৰী ৰাজনীতিৰ এক নিবিড় সম্পৰ্ক আছে । আছে বহু গোপনীয় অথচ ভাৰতীয় জনগণৰ হাড়ভঙা পৰিশ্ৰমৰ মূল্য ।\nআজিৰ পৰা প্ৰায় পঞ্চাছ বছৰৰ আগত চুইজাৰলেণ্ডত এটা ব্যক্তিগত বেংক স্থাপন হ'য় । যাৰ আজিৰ আটাইতকৈ চৰ্চিত নাম হ'ল "চুইচ বেংক" । চুইজাৰলেণ্ডৰ এই ব্যক্তিগত বেংকটো বিশ্বৰ অন্যবেংকৰ নীতি-নিয়মতকৈ সম্পূৰ্ণ পৃথক এক অদ্ভুদ নিয়মৰে পৰিচালিত । চুইছ বেংক গ্ৰাহকৰ ধন আৰু পৰিচয় নতুুবা তথ্য গুপনীয়তাৰ বাবে জগত বিখ্যাত ।\nচুইছ বেংকৰ অদ্ভুদ নিয়মটো হ'ল-গ্ৰাহকে এই বেংকত নিজৰ ধন জমা ৰাখিলে এই বেংকক টকা দিব লগা হ'য় । ইয়াৰ বিনিময়ত চুইছ বেংকে গ্ৰাহকৰ জমাকৃত ধনৰ গোপনীয়তা আৰু সুৰক্ষাৰ দিয়াৰ সম্পূৰ্ণ দায়িত্ব ল'য় । চুইছ বেংকত কোনো গ্ৰাহককে ধন লাভৰ উৎস আৰু অন্যান্য বাধ্যবাধকতাৰ সীম নিৰ্দ্ধাৰণৰ বাবে চুক্তিবদ্ধ হোৱাৰ প্ৰয়োজন নহ'য় । এই বিশেষত্বৰ বাবেই চুইছ বেংক বিশ্বব্যাপী জনজাত ।\nএটা অদ্ভুদ নিয়মৰ বাবে চুইছ বেংক বিশ্বৰ নামী-দামী উদ্যোগপতি, ডাঙৰ ডাঙৰ ব্যৱসয়ী, মাফিয়া, চোৰাং কাৰোবাৰী, বেইমান ৰাজনৈতিক নেতাৰ প্ৰথম পছন্দৰ তালিকাত আহি পৰে । অনামী-বেইমানী উপায়ৰে সংগ্ৰহ কৰা ধন চুইছ বেংকত সহজে ৰাখিব পৰাত এই বেংক কম সময়ৰ ভিতৰতে তেনে লোকৰ মাজত জনাজাত হৈ পৰে ।\nগ্ৰাহকৰ প্ৰতি কোনো চৰ্ত নৰখা চুই বেংকে নিজৰ একাউন্ট হল্ডাৰক সংখ্যাৰ কাৰ্ড(ৰিচাৰ্জ কাৰ্ডৰ দৰে) এখন আৰু এটা পাচৱৰ্ড দিয়ে । যাৰ ওচৰত বেংকে প্ৰদান কৰা সংখ্যাৰ কাৰ্ড থাকিব চুইছ বেংকে তেওঁকহে জানিব । এই ক্ষেত্ৰত সচৰাচৰ বেংকৰ দৰে চুইছ বেংকে কাৰ্ডখনৰ বাহিৰে গ্ৰাহকৰ কোনো অতিৰিক্ত তথ্য নিবিচাৰে ।\nঅৱশ্যে চুইছ বেংক কৃতপক্ষ্যই একোজন গ্ৰাহকে একেলেঠাৰিয়ে সাতটা বছৰ বেংকৰ লগত কোনোধৰণৰ লেন-দেন নাৰাখিলে তেনে গ্ৰাহকৰ একাউন্ট জব্দ কৰিব পাৰিছিল । সাত বছৰ দৰি লেন-দেন নৰখা তেনে একাউন্টৰ জব্দকৃত সমুদায় ধন চুইছবেংক কৃতপক্ষৰ হাতলৈ গুছি যায় । অৰ্থাৎ সাত বছৰে ট্ৰেঞ্জেকচন নোহোৱা একাউন্টৰ ধনৰ মালিক চুইছ বেংক ।\nবিশ্বত প্ৰতিদিনে বে-হিচাবত মাফিয়াক হত্যা কৰা হ'য়, বহু মাফিয়াক চৰকাৰী জেললৈ নিক্ষেপ কৰা হ'য় । চোৰাং কাৰোবাৰীক হ'য় জেল নহ'য় ওপৰলৈ পঠোৱা হ'য় । বহু বেইমান ৰাজনৈতিক নেতাই চিৰজীৱনৰ বাবে ৰঙা ঘৰৰ আলহী হ'ব লগা হ'য় । এনে স্থিতিত বহুতো একাউন্ট চুইছ বেংকত লেন-দেন অবিহনে পৰি থকে । চুইছ বেংক কৃতপক্ষই এনে লেন-দেনবিহীন সমূদায় একাউন্টৰ ধন জব্দকৃত কৰি ল'য় ।\n2000 চন; ইংৰাজী নতুন বছৰত চুইছ বেংক কৃতপক্ষই জব্দকৃত প্ৰত্যেকটো একাউন্টৰ ধন হিচাপ কৰি বিশ্বৰ কলাধনৰ 40 শতাংশ লাভ কৰে । অৰ্থাৎ সমগ্ৰ বিশ্বৰ প্ৰায় আধা কলাধনৰ মালিক হ'য় চুইছ বেংক । বৃহৎ পৰিমাণৰ ধনৰ গৰাকী গৈ চুইছ বেংকে কৃতপক্ষই এনে ধনক কেনে কামত লগাব তাক ভাৱি পোৱা নাছিল । সেয়ে চুইছ বেংক কৃতপক্ষই জব্দকৃত বৃহৎ পৰিমাণৰ ধনক কেনে কামত লগালে উপকৃত হ'ব তাক লৈ চুইজাৰলেণ্ডবাসীৰ ওচৰত পৰামৰ্শ বিচাৰিলে । চুইজাৰলেণ্ডবাসীয়ে বিচাৰিলে চুইছ বেংক কৃতপক্ষই কলাধনখিনি চুইছ জনতাক বিলাই দিয়াৰ কথা ঘোষণা কৰিলে । গাই প্ৰতি চুইছ জনতাই এক কোটিকৈ লাভ কৰাৰ কথা বেংকে জনায় ।\nচুইছ চৰকাৰৰ ফালৰ পৰা পোন্ধৰ দিন ধৰি সমীক্ষা চলিল । সমীক্ষাত 99.2% লোকে উক্ত ধনক দেশৰ সৌন্দৰ্য বঢ়োৱা আৰু পৰ্য্যটন খণ্ডক অধিক আকৰ্ষণীয় কৰি বিদেশী পৰ্যটকৰ সূখ-সুবিধা উপলব্ধ কৰাত খৰচ কৰিবলৈ মত আগবঢ়ালে । চুইছ চৰকাৰৰ ফালৰ পৰা চলোৱা সমীক্ষাত জনতাৰ ৰায় ভাৰতীয় জাতীয় চৰিত্ৰৰ বাবে আচৰিত আৰু চক্ খোৱা ধৰণৰ । কিন্তু দেশপ্ৰেম থকা চুইছ জনতাৰ বাবে এয়া সাধাৰণ কথা আছিল । চুইছ জনতাই অসৎ ধনক একাষাৰে অস্বীকাৰ কৰি উপৰুৱা ধন যে কাকোকে নলাগে সেইটো চৰকাৰী সমীক্ষাত স্পষ্টকৈ ধোষণা কৰিলে ।\nইয়াৰ পাছতে আটাইতকৈ আচৰিত ঘটনা সংঘটিত হ'য় । 2000 চনৰ 25 জানুৱাৰীত চুইছ জনতা চৰকাৰী সমীক্ষাকাৰী সংস্থাৰ কাৰ্য্যলযৰ সন্মুখত বেনাৰ-ফেষ্টুন লৈ উপস্থিত হ'য় । সংস্থাৰ ওচৰত চুইছ জনতাই দেশৰ 0.8% শতাংশ উপৰুৱাকৈ খোৱা(ধন বিচৰা) লোকৰ নাম ৰাজহুৱা কৰিবলৈ দাবী জনায় । তেওঁলোকে দাবী কৰে যে উপৰুৱাকৈ খোৱা লোক চুইজাৰলেণ্ডৰ বাবে সমাজৰ ব্যাধি আৰু চুইজাৰলেণ্ডৰ কলংক ।\nবহু শেষত প্ৰতিবাদী জনতাক চুইছ চৰকাৰে উপৰুৱাকৈ খাব বিচৰা লোকক উপযুক্ত শাস্তি দিয়াৰ প্ৰতিশ্ৰুতি প্ৰদান কৰে । আৰু অৱশেষত চৰকাৰৰ আশ্বাস পোৱাত জনতাক শান্ত হ'য় । এই ক্ষেত্ৰত ভাৰতৰ জনতা আৰু চুইজাৰলেণ্ডবাসীৰ মাজত আকাশ পাতাল পাৰ্থক্য ! ভাৰতত অত্যন্ত ধনৱন্ত লোকেই উপৰুৱাকৈ খোৱাত আগ্ৰহী । উৰুৱাকৈ ধন-টকা পইচা পালেই কথাই নাই । বাকী সাধাৰণ জনতাৰ কথা নকলেও হ'ব । স্বয়ং ৰাজ প্ৰতিনিধি আৰু প্ৰশাসনৰ নামী-দামী বিষয়াই যেতিয়া জনতাৰ ধন হৰলুকীত হাত উজান দিয়ে তেন্তে তেনে দেশৰ ভৱিষ্যত প্ৰজন্মৰ চৰিত্ৰ কেনে নিৰ্মাণ তাক বুজা সহজে অনুমেয় !!
